निर्वाचन आयोग
मतदाता शिक्षण एवं जागरूकता से संबंधित सर्वश्रेष्ठ अभियान के लिए राष्ट्रीय मीडिया पुरस्कार-2022
भारत निर्वाचन आयोग ने वर्ष 2022 के दौरान मतदाता शिक्षण एवं जागरूकता से संबंधित सर्वश्रेष्ठ अभियान के लिए राष्ट्रीय मीडिया पुरस्कार हेतु मीडिया हाउसों से प्रविष्टियां आमंत्रित की है। प्रिंट मीडिया, टेलीविजन , रेडियो  और ऑनलाइन /सोशल मीडिया के लिए चार पुरस्कार होंगे।
इन पुरस्कारों का उद्देश्य सुगम चुनावों के बारे में जागरूकता पैदा करके, चुनावी प्रक्रिया के बारे में लोगों को शिक्षित करके और मतदान तथा पंजीकरण की प्रासंगिकता एवं महत्व के बारे में आम जनता के बीच जागरूकता बढ़ाकर चुनावी भागीदारी को बढ़ावा देने में मीडिया हाउसों के उत्कृष्ट योगदान को मान्यता देना है।
ये पुरस्कार एक प्रशस्ति पत्र, पट्टिका और नकद पुरस्कार के रूप में होंगे और राष्ट्रीय मतदाता दिवस  के अवसर पर प्रदान किए जायेंगे।
मानदंड
जूरी का मूल्यांकन निम्नलिखित मानदंडों पर आधारित होगा:
- मतदाता जागरूकता अभियान की गुणवत्ता
- कवरेज की सीमा/मात्रा
- जनता पर प्रभाव के साक्ष्य
- सुगम चुनावों के बारे में जागरूकता से संबंधित कवरेज
- कोई अन्य प्रासंगिक कारक
प्रविष्टि की शर्तें
प्रविष्टियां प्रासंगिक अवधि के दौरान प्रकाशित या प्रसारित  होनी चाहिए।
प्रिंट मीडिया की प्रविष्टियों में शामिल होना चाहिए:
1. प्रासंगिक अवधि के दौरान किए गए कार्यों का सारांश, जिसमें शामिल होना चाहिए:
- समाचारों/लेखों की संख्या
- वर्ग सेंटीमीटर में कुल प्रिंट आकार
- एक पीडीएफ सॉफ्ट कॉपी या एक प्रासंगिक वेब एड्रेस का लिंक या समाचार पत्र / लेखों की एक पूर्ण आकार की फोटोकॉपी / प्रिंट कॉपी;
- प्रत्यक्ष सार्वजनिक जुड़ाव आदि जैसे किसी अन्य गतिविधि का विवरण।
- कोई अन्य जानकारी
प्रसारण टेलीविजन  और रेडियो  की प्रविष्टियों में शामिल होना चाहिए:
- प्रासंगिक अवधि के दौरान किए गए अभियान/कार्य का एक संक्षिप्त विवरण, जिसमें शामिल होना चाहिए:
- उक्त काल के दौरान ब्रॉडकास्ट / टेलीकास्ट की अवधि एवं आवृत्ति के साथ सामग्री  और प्रत्येक स्पॉट के ऐसे प्रसारण का कुल समय
- सभी स्पॉट/समाचार के कुल प्रसारण समय का योग
- सीडी या डीवीडी या पेन ड्राइव या अन्य डिजिटल मीडिया में अवधि, टेलीकास्ट / ब्रॉडकास्ट की तारीख व समय और आवृत्ति के विवरण के साथ मतदाता जागरूकता पर समाचार फीचर या कार्यक्रम
- प्रत्यक्ष सार्वजनिक जुड़ाव आदि जैसी कोई अन्य गतिविधि
- कोई अन्य जानकारी
ऑनलाइन /सोशल मीडिया की प्रविष्टियों में शामिल होना चाहिए:
- प्रासंगिक अवधि के दौरान किए गए कार्यों का सारांश, जिसमें पोस्टों/ब्लॉगों/अभियानों/लेखों आदि की संख्या का उल्लेख शामिल होना चाहिए।
- संबंधित लेखों की पीडीएफ सॉफ्ट कॉपी या प्रासंगिक वेब एड्रेस का लिंक:
- प्रत्यक्ष सार्वजनिक जुड़ाव आदि जैसा कोई अन्य विवरण
- ऑनलाइन गतिविधि का प्रभाव 
- कोई अन्य जानकारी
महत्वपूर्ण
- अंग्रेजी/हिंदी के अलावा किसी अन्य भाषा में प्रस्तुत प्रविष्टियों के लिए अंग्रेजी अनुवाद का साथ संलग्न होना आवश्यक है, ऐसा न करने पर प्रविष्टि अस्वीकृत कर दी जाएगी।
- प्रसारण सामग्री प्रस्तुत करने वाले प्रतिभागियों को यह पता होना चाहिए कि जूरी फीचर/कार्यक्रम के सिर्फ पहले दस मिनट का उपयोग कर सकती है।
- आयोग का निर्णय अंतिम होगा और इस संबंध में किसी भी पत्राचार पर विचार नहीं किया जाएगा। आयोग इस संबंध में सभी अधिकार सुरक्षित रखता है।
- प्रविष्टियों में मीडिया हाउस का नाम, पता, टेलीफोन और फैक्स नंबर और ईमेल संलग्न होना चाहिए।
- नियत तिथि: सभी प्रविष्टियां 30 नवंबर, 2022 से पहले निम्नलिखित पते पर पहुंच जानी चाहिए:
श्री लव कुश यादव, अवर सचिव 
भारत निर्वाचन आयोग, निर्वाचन सदन, अशोक रोड, नई दिल्ली 110001
ईमेल: media-division@eci.in
फोन नंबर: 011-23052033
ये पुरस्कार निम्नलिखित चार श्रेणियों में दिए जायेंगे:
- प्रिंट मीडिया
- इलेक्ट्रॉनिक मीडिया 
- इलेक्ट्रॉनिक मीडिया  और
- ऑनलाइन /सोशल मीडिया
ऐसी सभी संस्तुतियां/प्रस्तुतियां भारत निर्वाचन आयोग के पास 30 नवंबर, 2022 तक अवश्य पहुंच जानी चाहिए।